مستدرک حاکم

المستدرک علی الصحیحین، اہلسنت وجماعت کی ایک مشہور احادیث کی کتاب ہے، اس کتاب کو امام ابو عبد اللہ محمد بن عبد اللہ حاکم نیشاپوری نے جمع کیا ہے۔
اصولِ حدیث کے مطابق حاکم فی الحدیث کی اصطلاح حدیث کا علم رکھنے والوں میں سب سے بڑی سند ہے اور حاکم کا مرتبہ صرف امام محمد بن عبد اللہ نیشاپوری کو حاصل ہے۔
المستدرک علی الصحیحین میں انھوں نے ان صحیح احادیث کو جمع کیا ہے جو صحیحین (بخاری و مسلم) یا اس میں سے کسی ایک کی شرط پر صحیح ہو اور انھوں نے اپنی صحیح میں نہیں لکھا لیکن اپنی کتاب میں اس کے روات کی تخریج کی، بعض ایسی احادیث کو بھی جمع کیا جو ان کے اجتہاد کے مطابق صحیح ہیں، لیکن اہلسنت وجماعت کے محدثین کا خیال ہے کہ امام حاکم صحیح کا حکم لگانے میں وسعت پسند ہیں، چانچہ کچھ ضعیف اور موضوع روایات کو بھی شامل کر لیا،"الباحث الحثيث بشرح اختصار علوم الحديث" لإبن كثير امام ذہبی نے اس کتاب کا اختصار اور اس تعلیق مرتب کی ہے۔

کتاب شائع ہو چکی ہے کافی متداول ہے، سب سے مشہور مطبوعہ بیروت کے "دار الکتب العلمیہ" کا ہے جو عبد القادر عطا کی تحقیق کے ساتھ چار حصوں میں شائع ہوا ہے۔
 کتاب کے مندرجات کا خلاصہ 
مستدرک میں مکرر احادیث سمیت کل 9588 احادیث شامل ہیں:
 جلد اول میں 2650 احادیث ہیں۔
 جلد دوم میں 2296 احادیث شامل ہیں۔
 جلد سوم میں 2451 احادیث ہیں۔
 جلد چہارم میں 2204 احادیث ہیں۔
 الحاکم نے اس کتاب میں جرح و تعدیل کے تحت 625 راویوں کا ذکر کیا ہے۔ کتاب کو درج ذیل ابواب میں تقسیم کیا گیا ہے:

 مصنف کی تمہید
 کتاب الایمان
 کتاب العلم
 کتاب الطہارت
 کتاب الجمعہ
 کتاب عیدین کی نماز
 کتاب وتر
 کتاب سھو
 کتاب استسقاء
 کتاب کسوف
 کتاب نمازِ خوف
 کتاب جنازے
 کتاب زکوٰۃ
 کتاب روزہ
 کتاب دعا، تکبیر، تہلیل، تسبیح اور ذکر
 کتاب فضائل قرآن
 کتاب بیوع
 کتاب جہاد
 کتاب فیء کی تقسیم
 کتاب قتال اہلِ بَغی (جہاد کا آخری باب)
 کتاب نکاح
 کتاب طلاق
 کتاب مکاتب
 کتاب تفسیر
 کتاب انبیا و مرسلین کے حالات
 کتاب ہجرت
 کتاب مغازی و سرایا
 کتاب صحابہ کی معرفت
 کتاب احکام
 کتاب کھانے
 کتاب مشروبات
 کتاب نیکی اور صلہ رحمی
 کتاب لباس
 کتاب طب
 کتاب قربانی
 کتاب ذبیحہ
 کتاب توبہ و انابت
 کتاب ادب
 کتاب ایمان و نذر
 کتاب رقاق
 کتاب فرائض
 کتاب حدود
 کتاب خوابوں کی تعبیر
 کتاب رقیہ اور تعویذ
 کتاب فتن و ملاحم
 کتاب ہولناک مناظر

 کتاب کی آخری حدیث 
ایک شخص نے حضرت عبد اللہ بن عباس رضی اللہ عنہما سے اللہ تعالیٰ کے اس فرمان کے متعلق سوال کیا:
{وَإِنَّ يَوْمًا عِندَ رَبِّكَ كَأَلْفِ سَنَةٍ مِمَّا تَعُدُّونَ} [الحج: 47]
(یعنی: "بیشک تمھارے رب کے نزدیک ایک دن تمھارے شمار کے مطابق ہزار سال کے برابر ہے")۔
حضرت ابن عباس رضی اللہ عنہما نے اس سے فرمایا:
"تو کون ہے؟"
اس نے بتایا کہ وہ فلاں اور فلاں علاقے کا آدمی ہے۔
تب ابن عباس رضی اللہ عنہما نے اس سے فرمایا:
"تو پھر وہ دن جس کا ذکر ہوا کہ وہ پچاس ہزار سال کے برابر ہے، وہ کیا ہے؟"

اس پر اس آدمی نے کہا:
"اللہ آپ پر رحم فرمائے، میں نے آپ سے یہ سوال اس لیے کیا تھا کہ آپ ہمیں اس کی خبر دیں۔"
تب حضرت ابن عباس رضی اللہ عنہما نے فرمایا:
"یہ دو دن ہیں جن کا ذکر اللہ عزوجل نے اپنی کتاب میں کیا ہے اور اللہ ہی ان دونوں کے بارے میں زیادہ علم رکھتا ہے،
پس مجھے یہ ناپسند ہے کہ میں اللہ کی کتاب کے بارے میں بغیر علم کے کچھ کہوں۔"
یہ حدیث صحیح ہے اور امام بخاری کی شرط پر ہے، لیکن بخاری اور مسلم دونوں نے اسے روایت نہیں کیا۔
+ حاکم نیشاپوری کے وہ مشائخ جن سے سب سے زیادہ مرویات ہیں نمبر  شیخ  مرویات کی تعداد1ابو العباس الاصم13652الصبغي8483علی بن حمشاذ5054ابن بالویہ3905محمد بن عبد الله الصفار3376الأخرم3377أبو جعفر الوراق3168ابن بطة2789یحیی العنبرى25310ابو بکر القُطَیعی22011المحبوبی21612ابو سعید الثقفی20513ابو علی النیسابوری18714علی الحَیری16315ابو جعفر السمرقندی15216بکر الصیرفی14717النجاد14518ابو الفضل البخاری14519ابو الحسن الطرائفی13920ابو النضر الطوسی11821محمد بن علی الصنعانی117

 حوالہ جات 

زمرہ:حدیث
زمرہ:دسویں صدی کی عربی کتب
زمرہ:سنی کتب احادیث
زمرہ:کتب اہل سنت
زمرہ:کتب حدیث
زمرہ:نویں صدی کی عربی کتب
زمرہ:سرورق سے عاری کتابیں
زمرہ:کتب